จ.สตูล นำถุงยังชีพแจกจ่ายให้แก่พี่น้องประชาชนพื้นที่อำเภอละงู  400 ชุด หลังผู้ประสบภัยไม่สามารถเดิน
วันที่ 23 กันยาบน 2560 เวลา15.00 น.นายภัทรพนธ์  รัตนพิเชฏฐชัย  ผู้ว่าราชการจังหวัดสตูล  นำถุงยังชีพ จากสภากาชาดไทย จำนวน 400 ถุง  และข้าวกล่อง  ลงเรือท้องแบน ไปมอบให้แก่ประชาชนที่ประสบอุทกภัย บริเวณ ซอยขนมจีน หมู่ที่ 3 ตำบลกำแพง อำเภอละงู จังหวัดสตูล ซึ่งได้รับความเดือดร้อน ไม่สามารถที่จะเดินทางมาสู่ภายนอกเพื่อหาซื้ออาหารและของอุปโภคบริโภคได้  โดยพบว่าหลายจุดมีน้ำไหลเชี่ยว ระดับน้ำลึกประมาณ 1-2 เมตร   โดยสำนักงานสาธารณสุขอำเภอละงู ได้มีการนำเวชภัณฑ์ ไปแจกจ่ายให้กับประชาชนไว้ประจำบ้านทุกหลัง  เพื่อป้องกันและรักษาโรค ที่อาจจะเกิดขึ้นในช่วงเกิดอุทกภัย เข่น ยาไข้หวัด ยาแก้ปวด และยาป้องกันโรค น้ำกัดเท้า  โดยมีหน่วยรักษาความปลอดภัยทางทะเล กองทัพเรือ เกาะหลีเป๊ะ และสถานีเรือละงู ประมาณ 20 นาย  ได้มาช่วยขนย้ายสิ่งของหนีน้ำขึ้นที่สูง และสนับสนุนการแจกข้าวกล่องอาหารแห้ง น้ำดื่ม รวมทั้ง ช่วยเหลือประชาชนตามที่ได้ร้องขอ อย่างไรก็ตามการสำรวจเบื้องต้นขณะ อำเภอละงูมีประชาชนได้รับความเดือดร้อนกว่า  3,000 ครัวเรือน  ประสำหรับจังหวัดสตูลได้รับผลกระทบ จากอุทกภัย ทั้ง 7 อำเภอ 29 ตำบล 212 หมู่บ้าน ราษฎรที่ได้รับความเดือดร้อน 17,156 ครัวเรือน 53,000 คน